শাহ
শাহ (ফার্সী: شاه) ফার্সী শব্দ। প্রাচীন পারসিক ভাষায় শব্দটির রুপ ছিল Xšâyathiya "রাজা" আর পারসিক ধর্মগ্রন্থ আবেস্তায় এর রুপ ছিল xšaΘra-, "রাজশক্তি বা সমরশক্তি"। প্রাচীন সংস্কৃত ভাষায় kṣatra (ক্ষত্র) মানে ও ছিল সমরশক্তি, ক্ষত্র থেকে ক্ষত্রিয় (যোদ্ধা) শব্দের উৎপত্তি হয়েছে। আধুনিক ফার্সী ভাষায় শাহ অর্থ বাদশাহ বা রাজা। ভারতবর্ষের সুলতানী আমলের শাসকেরা এবং মোগল শাসকেরা নিজেদের নামের সাথে শাহ পদবী ব্যবহার করতেন। পীর, দরবেশদের নামের পদবীতেও শাহ্ এর বহুল ব্যবহার হয়।